proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA CONTA XERAL 2021
ADMINISTRACIÓN LOCAL — Municipal — Cuntis (Presupostos e cadros de persoal, 02/11/2022)

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, en data 25 de outubro de 2022, exponse ao público a Conta Xeral correspondente ao exercicio 2021, por un prazo de quince días, durante os cales quen se estimen interesados poderán presentar reclamacións, reparos ou observacións que teñan por convenientes. Á súa vez, estará a disposición dos interesados na sede electrónica deste Concello [http://concellodecuntis.sedelectronica. gal]. Cuntis, na data de sinatura dixital O alcalde, Manuel Campos Velay
DH. A36.75725, ÁLVARO SILVA FERNÁNDEZ, SOLICITUDE DE CONCESIÓN DUN CAUDAL PROCEDENTE DUN MANANCIAL CON DESTINO A USO DOMÉSTICO, NO LUGAR DE CARBALLIDO, CONCELLO DE VILAGARCÍA DE AROUSA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia - Sur (Outros documentos, notificacións e informacións públicas, 26/01/2022)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Mercedes Esther Dacoba Khachidze CAUDAL: 1217,00 m3/ano DESTINO: uso doméstico, recreativo e rega ORIXE: manancial na parc.260, pol.21, catastro de Vilagarcía de Arousa LUGAR: Carballido PARROQUIA: Cea CONCELLO: Vilagarcía de Arousa A auga cáptase mediante arqueta aros formigón duns 9 m prof. e bombéase a través de tubaxe Ø 32 mm que se divide cara a vivenda existente na mesma parcela e a outra na adxacente (parc.358, pol.21). Destas conducións principais derívanse outras a billas exteriores para rega das dúas parcelas e enchido de piscina. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
APROBACIÓN DEFINITIVA DO ORZAMENTO MUNICIPAL PARA O EXERCICIO ECONÓMICO 2022
ADMINISTRACIÓN LOCAL — Municipal — Pontecesures (Presupostos e cadros de persoal, 20/06/2022)

Aprobado inicialmente polo Pleno deste Concello, o Orzamento Municipal para o ano 2022, por acordo adoptado en sesión plenaria extraordinaria, celebrada o día 18 de maio de 2022, e de conformidade co disposto no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, foi exposto ao público por espazo de 15 días hábiles, no Boletín Oficial da Provincia de Pontevedra nº 99, de data 25 de maio de 2022, así como no taboleiro de edictos municipal. En consecuencia, ao non se presentar reclamacións ou alegacións ao mesmo, considérase definitivamente aprobado e, dando cumprimento ao disposto no artigo 169.3 do Real Decreto Lexislativo 2/2004, do 5 de marzo, e no artigo 20.3 do Real Decreto 500/1990, do 20 de abril, faise público que tanto no estado de gastos coma no de ingresos, o orzamento xeral ascende a 2.149.060,19 €, sendo a súa distribución por capítulos, a que de seguido se detalla: Na referida sesión acordouse aprobar o CADRO DE PERSOAL desta Corporación que, en cumprimento do disposto Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de Réxime Local, é o seguinte: O que se fai público para xeral coñecemento, sinalando que, de conformidade co establecido no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, contra o acordo de aprobación definitiva poderá interpoñerse directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, a contar dende a publicación deste anuncio, no Boletín Oficial da Provincia. Pontecesures, a 16 de Xuño de 2022. O Alcalde-Presidente, D. Juan Manuel Vidal Seage (documento datado e asinado dixitalmente ao marxe).
NOTIFICACIÓN DA RESOLUCIÓN PARA O EMPRAZAMENTO A TÓDOLOS INTERESADOS CON MOTIVO DA INTERPOSICIÓN DE RECURSO CONTENCIOSO-ADMINISTRATIVO
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 20/05/2022)

De conformidade co disposto no artigo 45.1. a) da Lei 39/2015, do 1 de outubro, do procedemento administrativo común das administracións públicas, en todo caso, os actos administrativos serán obxecto de publicación, surtindo esta os efectos da notificación, cando o acto teña por destinatario a unha pluralidade indeterminada de persoas. A estes efectos, por medio do presente anuncio notifícaselles a estas persoas, a resolución pola que se acorda dito emprazamento e a remisión do expediente a dito xulgado. O contido desta resolución incorpórase a este anuncio como Anexo. En Salvaterra de Miño, na data da sinatura dixital A ELORDUY BUÑOL, MARCOS ADRIAN DECRETO.- Recibido escrito do Xulgado do Contencioso-Administrativo, número dous de Pontevedra, en cumprimento do acordado polo mesmo no recurso P. Ordinario nº 88/2022, interposto por D. Bobby Pirez De Sierra e DªDalida Benhenni Galea contra contra aprobación definitiva do inventario municipal de bens e dereitos no que se desestimaron as alegacións formuladas contra a cualificación como ben de carácter público da parcela 109 do Polígono 3., no que se require á administración para a remisión dos expedientes administrativos.1º.- Remitir o expediente administrativo a que deu lugar o acto recorrido ao Xulgado do Contencioso Administrativo número dous de Pontevedra.2º.- Notifíquese a presente resolución a cantos aparezan como interesados no expediente, emprazándoos para que, de acordo co disposto no artigo 49 da Lei da Xurisdición Contencioso administrativa, poidan comparecer e persoarse en Autos mediante Procurador con asistencia de Letrado ou valéndose tan só de Avogado con poder ao efecto, no prazo dos NOVE DÍAS seguintes ao do recibo da notificación da presente resolución.3º.- Significarlles igualmente que de persoarse fora do prazo sinalado no parágrafo anterior, se lles terá como parte, sen que por isto deba retrotraerse nin interromperse o curso do procedemento, e de non persoarse oportunamente continuará o procedemento polos seus trámites sen que dea lugar a practicarlles notificación de clase algunha.
CORRECCIÓN DE ERROS DA CONVOCATORIA PARA A SELECCIÓN E POSTERIOR CREACIÓN DE UNHA BOLSA DE EMPREGO DE UN/A EDUCADOR/A FAMILIAR COMO FUNCIONARIO/A INTERINO/A DE CARÁCTER NON ESTRUCTURAL POR PROGRAMAS
ADMINISTRACIÓN LOCAL — Municipal — Pontecesures (Persoal, oposicións, 20/04/2022)

A base terceira apartado c) da convocatoria esixe como titulación requirida para participar na convocatoria a seguinte: “estar en posesión do título universitario de Grado en Educador/a Social ou equivalente, ou estar en condicións de obtelo dentro do prazo de presentación de solicitudes”. Dadas as reiteradas consultas sobre os títulos equivalentes ao de Educador/a Social que habilitan para participar na selección, e de conformidade co previsto no art.109.2 de la Ley 39//2015, de 1 de octubre, do Procedemento Administrativo Común das Administracións Públicas, apreciado erro material e de feito no contido da citada base, procédese á súa rectificación nos seguintes termos: “c) estar en posesión do título universitario de Grao ou Diplomatura en Educación Social, Licenciatura ou Grao en Psicoloxía, Licenciatura ou Grao en Psicopedagoxía, Licenciatura ou Grao en Pedagoxía, Diplomatura ou Grao en Traballo Social ou estar habilitado/a polo Colexio de Educadoras e Educadores Sociais de Galicia para o exercico da profesión en Galicia, ou estar en condicións de obtelo dentro do prazo de presentación de solicitudes”. O prazo de presentación de solicitudes para participar na convocatoria será de dez días hábiles, contados a partir do día seguinte á data de publicación de esta corrección de erros. Asdo.- Juan Manuel Vidal Seage. Alcalde-Presidente do Concello de Pontecesures. (Documento asinado dixitalmente, na data sinalada á marxe)
INCOACIÓN DE EXPEDIENTE PARA A ELECCIÓN DE XUÍZ DE PAZ
ADMINISTRACIÓN LOCAL — Municipal — Guarda, A (Convocatorias Xuíz de Paz, 01/02/2022)

Por resolución de Alcaldía de 13 de xaneiro de 2022 se acordou o seguinte: PRIMEIRO.- Incoar o expediente para a elección de Xuíz de Paz titular e abrir un período de 15 días hábiles para a presentación de solicitudes, candidaturas a Xuíz de Paz titular, no rexistro de entrada deste Concello, a contar desde o día seguinte ao da publicación do correspondente anuncio no Boletín Oficial da Provincia. Os requisitos que deben cumprir os interesados son os que a vixente LO 6/1985, do 1 de xullo, do Poder Xudicial, prevén para o ingreso na carreira xudicial, excepto dos derivados da xubilación por idade, sempre que esta non supoña impedimento físico ou psíquico para o cargo. Estes requisitos son: 1º.- Ser español.2º.- Ser maior de idade.3º.- Non estar incluído en ningunha das causas de incapacidade que establece o art.303 da LO.6/1985, do 1 de xullo do Poder Xudicial, que literalmente di "Están incapacitados para o ingreso na carreira xudicial os impedidos fisicamente ou psíquicamente para a función xudicial, os condenados por delito doloso mentres non obtivesen a rehabilitación; os procesados ou inculpados por delito doloso mentres non sexan absoltos ou se dite sentenza de sobresemento, e os que non están no exercicio pleno dos seus dereitos civís." SEGUNDO.-Expoñer o referido anuncio, unha vez publicado, no taboleiro de edictos municipal. TERCEIRO.-Remitir anuncio ao Xulgado de Paz desta localidade e ao Xulgado de 1ª Instancia e Instrución correspondente aos efectos de que sexa exposto no taboleiro de anuncio dos citados órganos xudiciais, de acordo co disposto no art.5 do Regulamento 3/1995, do 7 de xuño. O Alcalde-Presidente Antonio Lomba Baz Documento asinado elecronicamente
APROBACIÓN DEFINITIVA DA MODIFICACIÓN DA ORDENANZA REGULADORA DO ESTACIONAMENTO CON HORARIO LIMITADO GRATUITO-ZONA AZUL
ADMINISTRACIÓN LOCAL — Municipal — Rosal, O (Ordenanzas e Regulamentos, 18/04/2022)

O Pleno do Concello do Rosal, en sesión ordinaria do día 3 de febreiro de 2022, aprobou inicialmente a modificación da Ordenanza reguladora do estacionamento con horario limitado gratuito-zona azul do concello do Rosal. Ao non presentarse reclamacións durante o prazo de exposición ao público, queda automaticamente elevado a definitivo o Acordo plenario inicial aprobatorio da Ordenanza reguladora do estacionamento con horario limitado gratuito-zona azul do Concello do Rosal, cuxo texto faise público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, Reguladora das Bases do Réxime Local. “… Artigo3º 1. A área de aplicación da zona de regulación do estacionamento, denominada “Servizo de Zona Azul”, comprenderá a Rúa Ramón Franco, limitado aos tramos comprendidos entre os números 3 a 9 e 17 a 23 e á Rúa Cabaqueiros dacordo co plano que se incorpora como Anexo I á presente Ordenanza. … “ Contra o presente Acordo, poderase interpoñer recurso contencioso-administrativo, ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. A ALCALDESA, Asdo. Ánxela Fernández Callís
APROBACIÓN INICIAL ORZAMENTO 2022
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 07/02/2022)

O Pleno deste Concello, en sesión celebrada en data 03 de febreiro de 2022, acordou aprobar inicialmente o Orzamento Xeral do Concello para o exercicio 2022, o que en cumprimento do disposto no artigo 169 do Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse ó público durante un prazo de 15 días, durante os cales os interesados poderán examinalo e presentar as reclamacións que consideren oportunas ante o Pleno. O Orzamento considerarase definitivamente aprobado se durante o citado prazo non se presentan reclamacións; en caso contrario o Pleno disporá dun mes para resolvelas. Na Illa de Arousa. O ALCALDE Asdo. Carlos Iglesias Cores
EXPOSICIÓN PÚBLICA E PERÍODO VOLUNTARIO DE COBRANZA DA LISTA COBRATORIA DO PREZO PÚBLICO POLA PRESTACIÓN DO SERVICIO DE GARDERÍA MUNICIPAL (ESCOLA INFANTIL) DURANTE O MES DE AGOSTO DE 2022
ADMINISTRACIÓN LOCAL — Municipal — Guarda, A (Recadación, 13/09/2022)

A Presidencia desta Corporación, mediante resolución núm.2022-1437 de 02 de setembro de 2022 aprobou a lista cobratoria do prezo público pola prestación do servicio de gardería municipal correspondente ó mes de agosto do exercicio tributario 2022 do Concello da Guarda. A dita resolución é definitiva en vía administrativa. A lista cobratoria exporase ó público na tesourería municipal durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público da lista cobratoria. Comunícase ós obrigados o pago afectados que o período voluntario de cobranza do prezo público pola prestación do servicio de gardería municipal do Concello de A Guarda correspondente ó mes de xullo do exercicio tributario 2022, será do día 15 de setembro ó día 20 de novembro de 2022, ámbalas dúas datas inclusive. A data de cargo en conta dos recibos domiciliados será o día 15 de outubro de 2022. O prezo público deberá satisfacerse a través das seguintes entidades bancarias: ABANCA BANCO SANTANDER BBVA BANCO SABADELL CAIXABANK O vencemento do período voluntario de cobranza sen ter sido satisfeita a débeda determinará o comezo do procedemento de constrinximento coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
APROBACIÓN DEFINITIVA DO SUPLEMENTO DE CRÉDITO SC 10/2022 (EXPEDIENTE 4390/2022), FINANCIADO CON CARGO A MAIORES INGRESOS EFECTIVAMENTE RECADADOS
ADMINISTRACIÓN LOCAL — Municipal — Porriño, O (Presupostos e cadros de persoal, 04/11/2022)

O Pleno do Concello do Porriño, reunido en sesión ordinaria o día 28 de setembro de 2022, aprobou inicialmente o expediente de modificación orzamentaria mediante suplemento de crédito nº SC 10/2022 (expediente 4390/2022), financiado con cargo a maiores ingresos efectivamente recadados, por importe total de 442.600,00 €, para suplementar diversas partidas do capítulo 1 “Gastos de persoal”. Este expediente, tras ser publicado no BOPPO n.º192, de data 06/10/2022, someteuse a información pública polo prazo de 15 días hábiles, rematando este prazo o día 28/10/2022, sen que se presentasen reclamacións ao respecto, tal e como certifica o secretario xeral deste concello o día 31/10/2022, polo que, de conformidade co disposto nos artigos 169 e 177 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, a modificación considérase definitivamente aprobada e o resumo por capítulos dos créditos orzamentarios queda do seguinte xeito: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición, de acordo co disposto nos artigos 23 e 38.3 do citado real decreto (RD 500/1990). Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
APROBACIÓN DAS BASES PARA A CREACIÓN DUNHA BOLSA DE EMPREGO PARA A CONSTITUCIÓN DE BOLSAS DE EMPREGO PARA DOCENTES DO CMUS PROFESIONAL DE LALÍN: DOCENTE DE VIOLÍN E DOCENTE DE TROMPETA
ADMINISTRACIÓN LOCAL — Municipal — Lalín (Bolsas de emprego, 19/05/2022)

Faise público para xeral coñecemento que mediante Resolución do Presidente do Padroado Cultural de Lalín, do 6 de maio de 2022, aprobáronse as bases para a creación de bolsas de emprego para docentes do CMUS profesional de Lalín nas especialidades de VIOLÍN e TROMPETA. O prazo de presentación de instancias será de 10 días hábiles a partir do día seguinte á publicación do presente anuncio no Boletín Oficial da Provincia de Pontevedra. As bases íntegras atópanse publicadas na sede electrónica do Concello de Lalín (https://lalin.sedelectronica. gal), no taboleiro de anuncios do Concello de Lalín, e na web municipal (www.lalin. gal), onde se publicarán os sucesivos anuncios desta convocatoria. O Presidente Xosé Crespo Iglesias
DH. W36.84580 AMGECABE, S. L. U. SOLICITUDE DE AUTORIZACIÓN DE OBRAS NO LUGAR DE RODEIRA, PARROQUIA DE COIRO (SAN SALVADOR), CONCELLO DE CANGAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 14/11/2022)

As obras solicitadas consisten na construción de edificación comercial e de hostalería na parcela de referencia catastral 36026A02900329, a unha distancia mínima de 62 metros do rego das Saíñas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe de negociado – Natalia Guadalupe Loustau Dupont (Sinatura dixital)
IN407A 2022/025-4 UFD DISTRIBUCIÓN ELECTRICIDAD, S. A., LEVANTAMENTO DAS ACTAS PREVIAS Á OCUPACIÓN DA INSTALACIÓN ELÉCTRICA RET LMT DC BAL708-702 E BAL 708-706 E CS BRET LMT DC BAL 708-706 E CS BAIXADA GÁNDARA (VIGO)
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 12/09/2022)

A instalación denominada Ret LMT DC Bal708-702 e Bal 708-706 e CS Baixada Gándara (VIGO) foi declarada de utilidade pública mediante resolución do 29 de xuño de 2022, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 10 de novembro de 2022, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Vigo. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 29 de agosto de 2022 O xefe territorial de Pontevedra P. A.:(artigo 41.3 en relación co 42.1 do Decreto 116/2022 do 23 de xuño) O xefe de servizo de Industria Miren Maialen Pantelimon El Hattab
APROBACIÓN INICIAL E EXPOSICIÓN AO PÚBLICO DO EXPEDIENTE DE CRÉDITO EXTRAORDINARIO E SUPLEMENTO DE CRÉDITO 1/R/2022
ADMINISTRACIÓN LOCAL — Municipal — Estrada, A (Presupostos e cadros de persoal, 11/08/2022)

O Pleno da Corporación, en sesión ordinaria celebrada o 4-08-2022, aprobou con carácter provisional a modificación de crédito nº 37/2022, na modalidade de crédito extraordinario e suplemento de crédito nº 1/R/2022, financiada mediante remanente líquido de tesourería. A partir da data de inserción deste anuncio no B. O. P. ábrese un período de exposición ó público do nomeado expediente, de quince días hábiles durante os cales os interesados poderán examina-lo expediente e presentar as reclamacións que estimen oportunas. De non se presentar reclamacións, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais, a citada modificación crediticia entenderase aprobada con carácter definitivo. A Estrada, a 5 de agosto de 2022.-A Alcaldesa Acctal.
APROBACIÓN INICIAL DA MODIFICACIÓN ORZAMENTARIA MEDIANTE CRÉDITO EXTRAORDINARIO Nº 01/22
ADMINISTRACIÓN LOCAL — Municipal — Mancomunidade Terras de Deza (Presupostos e cadros de persoal, 17/08/2022)

Aprobado inicialmente polo Pleno da Mancomunidade de Terras de Deza, na sesión celebrada o día 11 de agosto de 2022, a modificación orzamentaria mediante crédito extraordinario nº 01/22, en cumprimento do disposto no art.177.2 do Real Decreto Lexislativo 2/2004 polo que se aproba o Texto Refundido da Lei 39/1988, de 28 de decembro, Reguladora das Facendas locais, e disposicións concordantes, expónse o público nas dependencias da Secretaria da Mancomunidade, polo prazo de quince días hábiles, contados a partir do seguinte ó da publicación do presente anuncio no boletín oficial da provincia, ós efectos de exame e reclamacións. No caso de que non se formule ningunha reclamación ou suxerencia, entenderáse definitivamente aprobado o acordo ata entón provisional. Lalín, a 11 de agosto de 2022 O Presidente. Asdo. Luis Celso Taboada Sánchez.
APROBACIÓN INICIAL DA 1ª MODIFICACIÓN DA RELACIÓN DE POSTOS DE TRABALLO DO CONCELLO DA ESTRADA
ADMINISTRACIÓN LOCAL — Municipal — Estrada, A (Presupostos e cadros de persoal, 11/02/2022)

Expediente núm.: Departamento: 5901/2021: Persoal Por acordo do Pleno municipal de data 3 de febreiro de 2022 aprobouse inicialmente a primeira modificación da Relación de Postos de Traballo do Concello da Estrada. En consecuencia, de conformidade co disposto no artigo 202 da Lei 2/2015, do 29 de abril, do emprego público de Galicia, exponse ao público o devandito expediente por un prazo de 20 DÍAS HÁBILES contados a partir do día seguinte ao da presente publicación no BOP. Deste xeito, publicarase o expediente no apartado de transparencia da Sede Electrónica https://aestrada.sedelectronica. gal/transparency/, e así mesmo, permanecerá no Departamento de Persoal deste Concello para que se poida consultar e formular as alegacións que teñan por convenientes, no devandito prazo. Advírtese expresamente que, de non presentarse alegacións en prazo e segundo o previsto pola lexislación anterior, o acordo de aprobación inicial entenderase elevado a definitivo, entrando en vigor a modificación nos termos expostos no acordo de aprobación polo Pleno municipal. A Estrada, 4 de febreiro de 2022 O ALCALDE José C. López Campos DOCUMENTO ASINADO DIXITALMENTE Á MARXE
APROBACIÓN DEFINITIVA DA MODIFICACIÓN DO CADRO DE PERSOAL
ADMINISTRACIÓN LOCAL — Municipal — Cambados (Presupostos e cadros de persoal, 16/05/2022)

O Pleno do Concello, en sesión celebrada o 31.03.2022, aprobou inicialmente a modificación do cadro de persoal do Concello de Cambados. No Boletín Oficial da Provincia de Pontevedra nº 69 do 08 de abril, publicouse anuncio de exposición ao público do expediente, non presentándose reclamacións durante o prazo conferido ao efecto (15 días hábiles) polo que se entende elevada a definitiva a aprobación inicial, entrando en vigor logo da presente publicación de conformidade co establecido no artigo 169 do Real Decreto Lexislativo 2/2004 do 5 demarzo polo que se aproba o texto refundido da Lei Reguladora das Facendas Locais. Así mesmo procederase á publicar anuncio na sede electrónica do Concello (https://cambados.sedelectronica. gal) desta modificación. Procédese á publicación das modificacións aprobadas no cadro de persoal: O Alcalde Accidental Constantino Cordal Rodríguez (Asinado dixitalmente á marxe) Contra este acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante o Pleno no prazo dun mes a contar dende o día seguinte ó da súa publicación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa publicación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124-2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. DOCUMENTO ASINADO E DATADO ELECTRÓNICAMENTE
CONVOCATORIA DE PROCEDEMENTO SELECTIVO PARA A CREACIÓN DA BOLSA DE EMPREGO COMO PERSOAL LABORAL TEMPORAL DE DOCENTES E EDUCADORES AMBIENTAIS PARA A XESTIÓN DO PROXECTO DEZA CIRCULAR COFINANCIADO POLO FONDO SOCIAL EUROPEO
ADMINISTRACIÓN LOCAL — Municipal — Silleda (Persoal, oposicións, 22/06/2022)

Por acordo da Xunta de Goberno Local celebrada o 16 de xuño de 2022, aprobáronse as Bases para a creación da bolsa de emprego como persoal laboral temporal de docentes e educadores ambientais para a xestión do proxecto Deza Circular cofinanciado polo Fondo Social Europeo. O prazo de presentación de solicitudes é de 5 días hábiles contados dende o día seguinte ao da publicación do presente anuncio no Boletín Oficial da Provincia de Pontevedra. As bases e demais documentación pódense consultar no Taboleiro de Anuncios do Concello e na Sede Electrónica Municipal, con acceso a través da dirección electrónica: https://silleda.sedelectronica. gal/ Silleda, na data da sinatura electronica O ALCALDE.- Asdo. Manuel Cuiña Fernández
APROBACIÓN DO PADRÓN MUNICIPAL DE ABASTECEMENTO DE AUGA E SANEAMENTO, CORRESPONDENTE AO 3º TRIMESTRE ANO 2022
ADMINISTRACIÓN LOCAL — Municipal — Vila de Cruces (Recadación, 25/10/2022)

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 3º trimestre de 2022, o citado Padrón estará a disposición do público durante 15 días dende a publicación do presente anuncio no BOP na Oficina de ESPINA & DELFÍN, S. L. sita na rúa do Campo da Feira, 2 de Vila de Cruces, en horario de 15:30 a 18:30 horas, os martes e xoves, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon de auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia, tamén no prazo dun mes dende que se entenda producida a notificación consonte ao disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo no disposto no artigo 20.4 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, S. L., abertas ao público de 15:30 a 18:30 horas, os martes e xoves, en período voluntario será de dous meses contados dende o día seguinte á publicación do presente edicto no BOP de Pontevedra. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que se respecta ao canon da auga a vía de constrinximento será realizada pola Consellería competente en materia de facenda da Xunta de Galicia. O ALCALDE. DANIEL IOSIF GOMEZ ZURITA BARGAOANU. DOCUMENTO ASINADO ELECTRONICAMENTE Á MARXE
APROBACIÓN DEFINITIVA EXPEDIENTE DE MODIFICACIÓN DE CRÉDITOS 27/2022–CRÉDITO EXTRAORDINARIO 3/2022
ADMINISTRACIÓN LOCAL — Municipal — Tui (Presupostos e cadros de persoal, 10/08/2022)

Transcorrido o prazo de exposición regulamentario (BOP nº 131, do 11 de xullo do 2022), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 3/2022 (Modificación de Créditos 27/2022, aprobado polo Pleno en sesión ordinaria do 30 de xuño do 2022; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Enrique Cabaleiro González Documento asinado dixitalmente á marxe.
APROBACIÓN DO EXPEDIENTE DE MODIFICACIÓN DE CRÉDITOS, MEDIANTE CRÉDITO EXTRAORDINARIO Nº 2-P/2022, DECLARADO INMEDIATAMENTE EXECUTIVO AO ABEIRO DO ARTIGO 177.6 DO TRLRHL
ADMINISTRACIÓN LOCAL — Municipal — Lalín (Presupostos e cadros de persoal, 30/03/2022)

O Pleno da Corporación do Concello de Lalín, en sesión ordinaria celebrada o día 25 de marzo de 2022, aprobou o Expte.1227/2022 de modificación de créditos Número 2-P/2022, de Crédito Extraordinario dentro do vixente orzamento municipal para o 2022, por importe total de 22.400,00 €. O acordo de aprobación deste expediente de modificación de créditos, que ten por obxecto habilitar crédito para a realización do “SERVIZO DE TRANSPORTE DE AXUDA HUMANITARIA, DE RECOLLIDA E TRASLADO DE PERSOAS REFUXIADAS DO CONFLITO BÉLICO EN UCRAÍNA” do cal a tramitación do contrato administrativo foi declarada e aprobada a tramitación de emerxencia, declarouse inmediatamente executivo, ao abeiro do disposto no artigo 177.6 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, segundo o cal: “6. Los acuerdos de las entidades locales que tengan por objeto la habilitación o suplemento de créditos en casos de calamidades públicas o de naturaleza análoga de excepcional interés general, serán inmediatamente ejecutivos, sin perjuicio de las reclamaciones que contra ellos se promovieran, las cuales deberán sustanciarse dentro de los ocho días siguientes a la presentación, entendiéndose desestimadas de no notificarse su resolución al recurrente dentro de dicho plazo.” O que se fai público para xeral coñecemento e efectos. Lalín, 25 de marzo de 2022 A Concelleira de Facenda Mª Paz Pérez Asorey Documento asinado dixitalmente
APROBACIÓN DA OFERTA DE EMPREGO PÚBLICO QUE ARTICULA O PROCESO DE ESTABILIZACIÓN DE EMPREGO TEMPORAL
ADMINISTRACIÓN LOCAL — Municipal — Cambados (Oferta de emprego público, 19/05/2022)

A Xunta de Goberno Local, en sesión celebrada o 12 de maio de 2022, aprobou a oferta de emprego público que articula o proceso de estabilización de emprego temporal previsto na Lei 20/2021 do 28 de decembro de medidas urxentes para a redución da temporalidade no emprego público nos termos e co alcance sinalados a continuación: DA 6.- Afectada pola DA 6ª da Lei 20/2021 DA 8.- Afectada pola DA 8ª da Lei 20/2021 PLT.- Correspondente a persoal laboral temporal actual, pero con previsión na RPT municipal para persoal funcionario. PLC.- Procedemento de estabilización a desenvolver atendendo ao previsto pola normativa específica de Policía Local Cambados O Alcalde Samuel Lago Ozón (Asinado dixtalmente á marxe) Contra este acordo, que pon fin á vía administrativa, poderá interpoñerse recurso potestativo de reposición ante a Xunta de Goberno Local no prazo dun mes a contar dende o día seguinte ó da súa publicación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Adminstrativo de Pontevedra no prazo de dous meses contados dende o día seguinte ó da súa publicación, consonte ó disposto nos artigos 8.1 e 46.1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124-2 da devandita Lei 39/2015, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito.
R. P. DELEGANDO COMPETENCIAS DA DEPUTADA OLGA GARCÍA BALLESTEROS NO DEPUTADO SANTOS HÉCTOR RODRÍGUEZ-VACACIONS: 1-15 DE AGOSTO DE 2022
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 01/08/2022)

A Presidencia, en uso das facultades que lle confire a normativa local vixente, dita a seguinte Dada conta que a deputada provincial Dona Baya Berninches Fernandez Henarejos vai a estar ausente por vacacións durante os días 1 ó 15 de agosto de 2022, ambos inclusive, Mediante Resolucións Presidenciais de 15 de xullo (Rex. núm.2019012988) e 1 de agosto de 2019 (Rex. núm.2019014186) modificada esta última por Resolución de 27 de setembro de 2021 (núm.2021005595), delegáronse as competencias en materia de “COHESIÓN SOCIAL: Acción Social, Dependencia, Programas de atención ás persoas maiores, Instalacións de ocupación do tempo libre” en Dona Baya Berninches Fernandez Henarejos. Resultando que como consecuencia de dito motivo procede que por esta Presidencia se recuperen as competencias para delegalas transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.
EXPOXICIÓN PÚBLICA DA MATRÍCULA DO IMPOSTO SOBRE ACTIVIDADES ECONÓMICAS (IAE) CORRESPONDENTE Ó EXERCICIO 2022
ADMINISTRACIÓN LOCAL — Provincial — Deputación Provincial (Recadación, 31/05/2022)

De conformidade co artigo 90 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, a matrícula do Imposto sobre Actividades Económicas do exercicio do 2022 exponse ao público, durante 15 días naturais dende o día seguinte ó da publicación do presente anuncio, nos seguintes concellos: ARBO, BARRO, BAIONA, CALDAS DE REIS, CAMBADOS, CAMPO LAMEIRO, CANGAS, A CAÑIZA, CATOIRA, CERDEDO–COTOBADE, COVELO, CRECENTE, CUNTIS, DOZÓN, A ESTRADA, FORNELOS DE MONTES, AGOLADA, GONDOMAR, LALÍN, A LAMA, MEAÑO, MEIS, MOAÑA, MONDARIZ, MONDARIZ-BALNEARIO, MORAÑA, MOS, AS NEVES, NIGRÁN, OIA, PAZOS DE BORBÉN, POIO, PONTEAREAS, PONTE-CALDELAS, PONTECESURES, O PORRIÑO, PORTAS, RODEIRO, O ROSAL, SALCEDA DE CASELAS, SALVATERRA DE MIÑO, SANXENXO, SILLEDA, SOUTOMAIOR, TOMIÑO, TUI, VALGA, VILABOA, VILA DE CRUCES, VILANOVA DE AROUSA. Contra os actos de inclusión dun suxeito na matrícula, así como a súa exclusión ou alteración de calquera dos datos que deben constar na mesma, os interesados poderán interpor no prazo dun mes, a contar desde o seguinte ó do remate do período de exposición pública, recurso de reposición perante o órgano da Administración Tributaria do Estado competente ou reclamación económica-administrativa ante o Tribunal Económico-Administrativo Rexional de Galicia no mesmo prazo, sen que poidan interpoñerse simultaneamente ámbolos recursos (art.91 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais e art.4 do Real Decreto 243/1995, de 17 de febreiro). O Tesoureiro, (Asinado dixitalmente ao marxe)
APROBACIÓN DEFINITIVA ORZAMENTO 2022
ADMINISTRACIÓN LOCAL — Municipal — Moraña (Presupostos e cadros de persoal, 08/02/2022)

Aprobado definitivamente o orzamento xeral do concello para o exercicio de 2022, según acordo adoptado polo Pleno do Concello, na sesión extraordinaria do 30-12-2021, e de conformidade co disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, faise público que dito presuposto ascende, tanto en gastos como en ingresos, á cantidade DOUS MILLONS SEISCENTOS TRES MIL OITOCENTOS CORENTA E OITO CON NOVENTA E DOUS (2.603.848,92), euros correspondendo a cada capítulo as cantidades que a continuación se expresan: Na referida sesión, tamén acordouse aprobar o cadro de persoal e a relación de postos de traballo deste concello, que, de acordo co que preceptúa o artigo 127 do Real decreto lexislativo 781/86, do 18 de abril, relaciónase a continuación: De conformidade co disposto no artigo 75.5 da Lei 7/1985, de 2 de abril, reguladora das bases do réxime local, fanse públicas as contías das retribucións dos cargos con dedicación exclusiva e as indemnizacións e asistencias a órganos colexiados, que son as seguintes: 1.- Dedicación exclusiva da Alcaldía: retribución bruta anual de 36.436,41 euros, a percibir en 12 mensualidades e 2 pagas extraordinarias.2.- Indemnizacións de concelleiros por asistencia a pleno e comisións informativas: - Concelleiros: a) Por asistencia ó Pleno: 50,00 euros b) Por asistencia a Comisións Informativas: 25,00 euros 3.- Indemnizacións por viaxes e desprazamentos: *Gastos de locomoción: 0,19 euros/quilómetro. * Media Dieta 52,29 euros * Dieta completa 147,25 euros. Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, e na forma e prazos que establecen as normas de devandita Xurisdición. Moraña, 31 de xaneiro de 2022 O ALCALDE José Cela Camiño DOCUMENTO ASINADO ELECTRONICAMENTE
DELEGANDO FUNCIÓNS DE AUTORIZANTE VODA CIVIl
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 25/10/2022)

Faise pública a Providencia da Alcaldía que se transcribe: Tendo prevista a celebración de casamento civil o vindeiro día 22 de outubro de 2022, ás 13:00 horas entre MANUEL EMILIO CASAMORT SHERAZ e MIRIAM PILAR BOUKHANA STERNER, delego as miñas funcións de autorizante, no devandito casamento, na Concelleira Cristina González Piedras. Documento asinado dixitamente á marxe Na mesma data se lle notifica a anterior Providencia a Cristina Gonzalez Piedras, asinando a presente na conformidade coa mesma. Documento asinado dixitalmente á marxe Soutomaior, 18 de outubro de 2022 O ALCALDE, Asdº. Agustín Reguera Ocampo
EXPOSICIÓN PÚBLICA E COBRANZA DO PADRÓN DO PREZO PÚBLICO POLA PRESTACIÓN DO SERVIZO DE AXUDA NO FOGAR, SETEMBRO 2022
ADMINISTRACIÓN LOCAL — Municipal — Valga (Recadación, 09/12/2022)

Por Resolución da alcaldía aprobouse a liquidación correspondente ao prezo público pola prestación do servizo de axuda no fogar de setembro de 2022. De conformidade co previsto no artigo 12 do Real Decreto Lexislativo 2/2004, en relación cos artigos 23 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, comunícaselles ós contribuíntes suxeitos o seguinte: O período voluntario de cobranza será de dous meses, contados a partir do día seguinte á publicación deste anuncio no Boletín Oficial da provincia de Pontevedra. Se o vencemento coincide en día inhábil, entenderase prorrogado ao primeiro día hábil seguinte. O presente anuncio ten carácter de notificación colectiva ao abeiro do artigo 102 de Lei 58/2003, 17 de decembro, Xeral Tributaria. Para o cobro dos mesmos, os usuarios que teñan domiciliados os recibos, estes seranlles cargados nas contas bancarias respectivas. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos artigo 26, 28 e 161 da Lei 58/2003 Xeral Tributaria. Contra as débedas consignadas nos padrón contributivos e notificada colectivamente mediante este anuncio, os interesados poderán interpor os seguintes recursos: Asinado dixitalmente en data ao marxe O Alcalde, José Mª Bello Maneiro
APROBACIÓN INICIAL DO ORZAMENTO XERAL DO CONSORCIO PARA O EXERCICIO 2023 (EXPEDIENTE 236/2022)
OUTRAS ENTIDADES —  — Consorcio para a Xestión do Ciclo Urbano da Auga do Louro (Presupostos e cadros de persoal, 14/09/2022)

O Comité Directivo do Consorcio para a Xestión do Ciclo Urbano da Auga do Louro, reunido en sesión extraordinaria o día 29 de agosto de 2022, aprobou inicialmente o orzamento xeral da entidade para o exercicio 2023 (expediente 236/2022). De conformidade co disposto nos artigos 112 da Lei 7/1985, de 2 de abril, Reguladora das Bases de Réxime Local, 169 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, e 20 do Real Decreto 500/1990, de 20 de abril, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas que estean lexitimadas poidan examinar o expediente e presentar as reclamacións que estimen oportunas. Durante este prazo o expediente poderá ser examinado por calquera persoa interesada nas dependencias do Consorcio. Así mesmo, estará a disposición na sede electrónica: De non presentarse reclamacións no prazo indicado, o acordo de aprobación inicial do orzamento de 2023 elevarase a definitivo. Documento asinado dixitalmente polo Presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
EXPOSICIÓN PÚBLICA E COBRANZA EN VOLUNTARIA DOS PADRÓNS DO IMPOSTO DE BENS INMOBLES E DO IMPOSTO DE ACTIVIDADES ECONÓMICAS CORRESPONDENTES AO EXERCICIO 2022
ADMINISTRACIÓN LOCAL — Municipal — Grove, O (Recadación, 18/07/2022)

Logo de sere n aprobados mediante Resolución da Alcaldía os padróns municipais do Imposto de bens inmobles de natureza urbana e rústica e do Imposto de actividades económicas correspondentes ao exercicio 2022, exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza dos mencionados padróns será do 1 de agosto ao 2 de novembro de 2022, ambas as dúas datas incluídas (con posibilidade de ulterior modificación en función da evolución das circunstancias), mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos), empregando os recibos que se enviarán ao domicilio declarado do contribuínte por correo ordinario. De non recibir ditos documentos de pago, deberán solicitar un duplicado nas dependencias da tesourería-recadación do Concello do Grove. Para os recibos domiciliados o cargos nas contas bancarias efectuarase o día 03 de outubro deste ano. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. O dito procedemento executivo no caso do canon da auga levarase a cabo pola Consellería competente en materia de facenda da Xunta de Galicia. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse dende o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Alcalde Jose Idelia Senaz Sibera. Documento asinado dixitalmente.
DH. W36.81801 JESÚS SOTO RODRÍGUEZ, SOLICITUDE DE AUTORIZACIÓN DE OBRAS NO LUGAR DE AS UCHAS-VILANOVA, PARROQUIA DE O HÍO, CONCELLO DE CANGAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 04/02/2022)

As obras solicitadas consisten na construción de vivenda unifamiliar a unha distancia mínima de 49,50 metros dun rego sen nome; na parcela de referencia catastral 36008A005000250000JH. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital)